Што можа быць больш важным для бацькоў, чым здароўе ўласнага дзіцяці? Усе праблемы адыходзяць на другі план, калі ў дачушкі ці сыночка не збіваецца тэмпература і тым больш, калі ён жыве ў палоне цяжкага дыягназу. Такі час: не любім мы паходаў у паліклініку, і калі здараецца з намі хвароба, трываем да апошняга, грашым самалячэннем, узгадваем бабуліны метады, шукаем парад на форумах у інтэрнэце, дзе сядзяць такія ж дылетанты, як і мы. Ці можна так рызыкаваць, калі хварэе дзіця? Наўрад ці. Кансультацыя доктара абавязковая! А атрымаць яе можна па-рознаму.